PMIndiaData/PMIndiaSum huggingface dataset:
১৯ নৱেম্বৰত অৰুণাচল প্ৰদেশ আৰু উত্তৰ প্ৰদেশ ভ্ৰমণ কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ১৯ নৱেম্বৰ, ২০২২ ত অৰুণাচল প্ৰদেশ আৰু উত্তৰ প্ৰদেশ ভ্ৰমণ কৰিব। সেইদিনা পুৱা প্ৰায় ৯:৩০ বজাত প্ৰধানমন্ত্ৰীয়ে ইটানগৰৰ ডনি প’ল’ বিমানবন্দৰ উদ্বোধন কৰিব আৰু ৬০০ মেগাৱাটৰ কামেং জলবিদ্যুৎ প্ৰকল্প ৰাষ্ট্ৰলৈ উৎসৰ্গা কৰিব। ইয়াৰ পিছতেই তেখেত উত্তৰ প্ৰদেশৰ বাৰাণসীত উপস্থিত হ’বগৈ, তাত তেখেতে দিনৰ প্ৰায় ২ বজাত ‘কাশী-তামিল সংগম’ উদ্বোধন কৰিব। অৰুণাচল প্ৰদেশত প্ৰধানমন্ত্ৰী উত্তৰ-পূবৰ যোগাযোগ ব্যৱস্থাৰ বৰ্ধনৰ ক্ষেত্ৰত এটি গুৰুত্বপূৰ্ণ পদক্ষেপ হিচাপে প্ৰধানমন্ত্ৰীয়ে অৰুণাচল প্ৰদেশৰ প্ৰথমটো গ্ৰীনফিল্ড বিমানবন্দৰ – ‘ডনি প’ল’ বিমানবন্দৰ, ইটানগৰ’ ৰ উদ্বোধন কৰিব। বিমানবন্দৰৰ নামটোৱে অৰুণাচল প্ৰদেশৰ পৰম্পৰা আৰু সমৃদ্ধ সাংস্কৃতিক ঐতিহ্য তথা সূৰ্য্য (‘ডনি’) আৰু চন্দ্ৰ (‘প’ল’’) ৰ প্ৰতি যুগে-যুগে অব্যাহত শ্ৰদ্ধাকে প্ৰতিফলিত কৰিছে। অৰুণাচল প্ৰদেশৰ প্ৰথম গ্ৰীনফিল্ড বিমানবন্দৰটোক ৬৪০ কোটিৰো অধিক টকা ব্যয় সাপেক্ষে ৬৯০ একৰৰো অধিক এলেকাত স্থাপন কৰা হৈছে। ২৩০০ মিটাৰ ৰানৱে’ৰ সৈতে এই বিমানবন্দৰটো সকলো বতৰতে উৰণ-অৱতৰণৰ বাবে উপযোগী হৈ উঠিব। বিমানবন্দৰৰ টাৰ্মিনেলটোক এটা আধুনিক ভৱন হিচাপে গঢ়ি তোলা হৈছে যিয়ে শক্তি সক্ষমতা, নবীকৰণযোগ্য শক্তি আৰু সম্পদৰ পুনঃব্যৱহাৰক প্ৰোৎসাহিত কৰিছে। ইটানগৰত এই নতুন বিমানবন্দৰৰ স্থাপনে অঞ্চলটোৰ যোগাযোগ ব্যৱস্থাৰ অগ্ৰগতি সাধনেই নহয়, বৰঞ্চ বাণিজ্য আৰু পৰ্যটনৰ বিকাশতো অনুঘটক হিচাপে কাম কৰিব, যাৰ ফলশ্ৰুতিত অঞ্চলটোৰ অৰ্থনৈতিক উন্নয়ন ত্বৰান্বিত হ’ব। এই ভ্ৰমণকালতে প্ৰধানমন্ত্ৰীয়ে ৬০০ মেগাৱাটৰ কামেং জলবিদ্যুৎ প্ৰকল্পও ৰাষ্ট্ৰলৈ উৎসৰ্গা কৰিব। ৮৪৫০ কোটিৰো অধিক টকা ব্যয় সাপেক্ষে আৰু অৰুণাচল প্ৰদেশৰ পশ্চিম কামেং জিলাৰ ৮০ কিলোমিটাৰৰো অধিক অঞ্চলত পৰিবেষ্টিত এই প্ৰকল্পটোৱে অৰুণাচল প্ৰদেশক অতিৰিক্ত শক্তিসম্পন্ন ৰাজ্য হিচাপে পৰিগণিত কৰিব তথা গ্ৰিডৰ সুস্থিৰতা আৰু সংহতিৰ ক্ষেত্ৰত নেশ্যনেল গ্ৰিডকো উপকৃত কৰিব। এই প্ৰকল্পই সেউজ শক্তিৰ অভিযোজনাৰ বৰ্ধনৰ অৰ্থে দেশখনৰ অংগীকাৰ পৰিপূৰণৰ ক্ষেত্ৰত এক বৃহৎ অৰিহণা যোগাব। বাৰাণসীত প্ৰধানমন্ত্ৰী প্ৰধানমন্ত্ৰীৰ দৃষ্টিৰে অগ্ৰসৰ হৈ চৰকাৰখনে ‘এক ভাৰত শ্ৰেষ্ঠ ভাৰত’ ৰ উদ্দীপনাক প্ৰোৎসাহিতকৰণৰ ক্ষেত্ৰত অন্যতম অগ্ৰাধিকাৰ প্ৰদান কৰিছে। এই দৃষ্টিক প্ৰতিফলিত কৰা আন এটি পদক্ষেপ হিচাপে কাশী (বাৰাণসী) ত ‘কাশী-তামিল সংগম’ নামেৰে এমাহজোৰা কাৰ্য্যক্ৰমৰ আয়োজন কৰা হৈছে আৰু ১৯ নৱেম্বৰত প্ৰধানমন্ত্ৰীয়ে ইয়াৰ উদ্বোধন কৰিব। এই কাৰ্য্যক্ৰমৰ উদ্দেশ্য হৈছে দেশখনৰ দুখন গুৰুত্বপূৰ্ণ আৰু প্ৰাচীন শিক্ষাপীঠ তামিলনাডু আৰু কাশীৰ মাজত যুগে-যুগে প্ৰবাহমান সংযোগক উদযাপন, পুনৰ সুদৃঢ় আৰু পুনৰ আৱিষ্কাৰ কৰা। এই কাৰ্য্যক্ৰমৰ লক্ষ্য হৈছে উভয় স্থানৰ পণ্ডিত, ছাত্ৰ, দাৰ্শনিক, ব্যৱসায়ী, শিপিনী, শিল্পী আদিকে ধৰি সকলো শ্ৰেণীৰ লোকক একত্ৰিতকৰণেৰে স্বকীয় জ্ঞান, সংস্কৃতি আৰু উত্তম পদ্ধতিৰ ভাগ-বতৰা আৰু পৰস্পৰে-পৰস্পৰৰপৰা শিকাৰ এটি সুযোগ প্ৰশস্ত কৰা। এই উপলক্ষে তামিলনাডুৰ ২৫০০ ৰোধিক প্ৰতিনিধিয়ে কাশী ভ্ৰমণ কৰিব। তেওঁলোকে আলোচনা চক্ৰ, ক্ষেত্ৰ ভ্ৰমণ আদিত অংশগ্ৰহণেৰে একে ধৰণৰ ব্যৱসায়, পেছা আৰু আগ্ৰহৰ স্থানীয় লোকসকলৰ সৈতে মত-বিনিময় কৰিব। কাশীত হস্ততাঁত, হস্তশিল্প, অ’ডিঅ’পিৰ সামগ্ৰী, কিতাপ, তথ্যচিত্ৰ, খাদ্য, কলা, ইতিহাস, পৰ্যটনস্থলী আদিৰ এমাহজোৰা প্ৰদৰ্শনীৰো আয়োজন কৰা হৈছে। ভাৰতীয় জ্ঞান ব্যৱস্থাৰ সম্পদক আধুনিক জ্ঞান ব্যৱস্থাৰে একত্ৰিতকৰণৰ ক্ষেত্ৰত এনইপি, ২০২০ য়ে আৰোপ কৰা গুৰুত্বৰ সৈতে এই প্ৰচেষ্টাৰ সামঞ্জস্য আছে। এই কাৰ্য্যক্ৰমত আইআইটি, মাদ্ৰাজ আৰু বিএইচইউ য়ে ৰূপায়ণকাৰী সংস্থাৰ ভূমিকা পালন কৰিছে।
বাগানৰ আনন্দ মন্দিৰ পৰিদৰ্শন প্ৰধানমন্ত্ৰীৰ

প্রধানমন্ত্রী শ্রীনৰেন্দ্র মোদীয়ে আজি ম্যানমাৰৰ বাগানত অৱস্থিত আনন্দ মন্দিৰ পৰিদর্শন কৰে। দ্বাদশ শতিকাতে এই বৌদ্ধ মন্দিৰটো নির্মাণ কৰা হৈছিল। বাগান অঞ্চলৰ এইটো হৈছে দ্বিতীয় বৃহত্তম মন্দিৰ। ভাৰতীয় প্ৰত্নতাত্ত্বিক বিভাগে এই মন্দিৰটোৰ ভাস্কর্যৰ ৰাসায়নিক ব্যৱস্থাৰে সংৰক্ষণৰ দায়িত্ব গ্রহণ কৰিছে। যোৱা বছৰৰ ভূমিকম্পৰ পাছত মন্দিৰটো যি ক্ষতি হৈছিল, তাৰ মেৰামতি আৰু পুনৰ নিৰ্মাণৰ কামো বর্তমান কৰি থকা হৈছে। মন্দিৰটোৰ পুনৰ র্নিমাণ কাৰ্যৰ এটি ফটো প্রদর্শনী আজি প্ৰধানমন্ত্ৰীক দেখুওৱা হয়। তেওঁ মন্দিৰত প্রার্থনা জনোৱাৰ লগতে মন্দিৰটোত চাৰিওফালে পৰিক্রমাও কৰে। ভাৰতীয় প্ৰত্নতাত্ত্বিক বিভাগৰ প্রতিনিধিসকলে পুনৰ নিৰ্মাণ প্রক্রিয়াৰ খুঁটিনাটিসমূহৰ সন্দৰ্ভত প্রধানমন্ত্রীক অৱগত কৰে। প্ৰধানমন্ত্ৰীয়ে মন্দিৰটোৰ দৰ্শনাৰ্থীৰ স্বাক্ষৰ বহীত স্বাক্ষৰ কৰাৰ লগতে আনন্দ মন্দিৰৰ পুনৰ নিৰ্মাণৰ ক্ষেত্ৰত ভাৰতৰ অৱদানৰ চিন স্বৰূপে এখনি ফলকো মুকলি কৰে। ভাৰতীয় প্ৰত্নতাত্ত্বিক বিভাগে এছিয়াৰ বিভিন্ন দেশৰ একাধিক বৃহৎ বৃহৎ সংস্কাৰ আৰু সংৰক্ষণৰ কামত জড়িত হৈছে। ম্যানমাৰৰ আনন্দ মন্দিৰৰ উপৰি আফগানিস্তানৰ বামিয়ান বুদ্ধজ, কম্বোডিয়াৰ আংকাৰ ভাট, কম্বোডিয়াই তা প্রহম মন্দিৰ, লাওছৰ ভাট ফোউ মন্দিৰ আৰু ভিয়েটনামৰ মাই চন মন্দিৰৰ বিভিন্ন সংস্কাৰমুলক প্রচেষ্টাৰ সৈতে জড়িত হৈ আছে ভাৰতীয় প্ৰত্নতাত্ত্বিক বিভাগ।
ভাৰত আৰু কোৰিয়াৰ মাজত বাণিজ্যিক প্ৰতিকাৰ সহযোগিতাৰ ক্ষেত্ৰত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু কোৰিয়াৰ মাজত বাণিজ্যিক প্ৰতিকাৰ সহযোগিতাৰ ক্ষেত্ৰত স্বাক্ষৰিত পূৰ্বপ্ৰস্তাৱিত বুজাবুজি চুক্তিত অনুমোদন জনাইছে। এই বুজাবুজি চুক্তিখন কোৰিয়াৰ ৰাষ্ট্ৰপতিৰ ভাৰত ভ্ৰমণৰ সময়ত ২০১৮ৰ জুলাইত স্বাক্ষৰ কৰা হৈছিল। এই বুজাবুজি চুক্তিখনে দুয়ো দেশৰ মাজত বাণিজ্যিক প্ৰতিকাৰ, বিশেষকৈ সামগ্ৰী উঠোৱা-নমোৱা সমস্যা, ৰাজসাহায্য আৰু অন্যান্য প্ৰাসংগিক সমস্যা তথা সুৰক্ষাজনিত সমস্যা সমাধানত সহযোগিতা বৃদ্ধি কৰিব, যিটোৱে দ্বিপাক্ষিক বাণিজ্যিক সম্পৰ্কতো উৎসাহ যোগাব।
আফগানিস্তানৰ ৰাষ্ট্ৰপতিৰ ভাৰত ভ্ৰমণ

প্ৰধানমন্ত্ৰী শ্ৰী নৰেন্দ্ৰ মোদীৰ নিমন্ত্ৰণক্ৰমে ১৯ ছেপ্টেম্বৰ, ২০১৮ত আফগানিস্তানৰ ৰাষ্ট্ৰপতি আশ্ৰফ ঘানিয়ে ভাৰত ভ্ৰমণলৈ আহে। এই উপলক্ষে দুয়োগৰাকী নেতাই ভাৰত-আফগানিস্তানৰ বহুমুখী কৌশলগত অংশীদাৰিত্বৰ অগ্রগতিৰ ইতিবাচকভাবে মূল্যায়ণ আৰু পর্যালোচনা কৰে। ভাৰত-আফগানিস্তানৰ মাজত দ্বিপাক্ষিক বাণিজ্যৰ পৰিমাণ ১০০ কোটি মার্কিন ডলাৰ অতিক্রম কৰাক লৈ দুয়োজনে সন্তোষ প্রকাশ কৰে। দুয়োগৰাকী নেতাই যোৱা ১২-১৫ ছেপ্টেম্বৰত মুম্বাইত ভাৰত-আফগানিস্তান বাণিজ্য আৰু বিনিয়োগ প্রদর্শনী সফলতাৰ সামৰণী মৰাৰ বাবে প্ৰশংসা কৰাৰ লগতে চাবহাৰ বন্দৰ আৰু বিমানপথেৰে সামগ্ৰী সৰবৰাহ ব্যৱস্থা সুদৃঢ় কৰাৰ ক্ষেত্ৰত সহমত প্ৰকাশ কৰে। আফগানিস্তানত আন্তঃগাঁথনি উন্নয়ন, মানৱ সম্পদ উন্নয়ন আৰু অন্যান্য উন্নয়নমূলক কামতো দুয়োখন দেশে একেলগে কাম কৰাৰ দিশত সন্মতি প্ৰকাশ কৰে। ৰাষ্ট্রপতি ঘানিয়ে আফগানিস্তানত শান্তি আৰু সম্প্রীতি বজাই ৰখা আৰু সন্ত্রাস আৰু চৰমপন্থা দমনৰ বাবে তেওঁৰ চৰকাৰে কেনেধৰণৰ প্ৰচেষ্টা গ্রহণ কৰিছে, সেইবিষয়ে প্রধানমন্ত্রীকে চমুকৈ অৱগত কৰে। ভাৰতে এনে আফগান-নেতৃত্বাধীন, আফগানচালিত আৰু আফগান নিয়ন্ত্রিত শান্তি আৰু সমন্বয়ৰ প্রক্রিয়াক সমর্থন কৰিব, যি আফগানিস্তানক এক ঐক্যবদ্ধ, শান্তিময়, সার্বজনীন আৰু গণতান্ত্রিক দেশ হোৱাত আৰু এখন অর্থনৈতিকভাবে স্বচ্ছল দেশ হিচাপে আত্মপ্রকাশ কৰাৰ ক্ষেত্ৰত সহায় আগবঢ়াব বুলি দোঁহাৰে প্রধানমন্ত্রী মোদীয়ে। আফগানিস্তান চৰকাৰৰ বিভিন্ন প্রচেষ্টাৰ প্ৰতি ভাৰতৰ অবিচল সমর্থনৰ ওপৰত প্রধানমন্ত্রীয়ে গুৰুত্ব আৰোপ কৰে। আফগানিস্তানৰ নিৰাপত্তা আৰু সার্বভৌমত্বকো ভাৰতে সমানেই সমর্থন কৰে। আফগানিস্তানত সন্ত্রাসবাদী আক্ৰমণ আৰু হিংসাত্মক ঘটনাৰ গৰিহণা দি প্রধানমন্ত্রীয়ে কয় য়ে ইযাৰ ফলত বহু মূল্যবান মানৱজীৱন শেষ হৈ হৈছে। তেওঁ আফগানিস্তানৰ জনতা আৰু প্রতিৰক্ষা বাহিনীয়ে সন্ত্রাসবাদৰ বিৰুদ্ধে কৰা যুঁজৰ প্রতি সমভাৱনা ব্যক্ত কৰে। বিভিন্ন আন্তঃৰাষ্ট্ৰীয় মঞ্চত দুয়ো দেশৰ মাজত সমন্বয় স্থাপন আৰু পৰামর্শ গ্রহণৰ কার্যসূচীক লৈ সন্তোষ প্রকাশ কৰি দুয়ো পক্ষই এই সহযোগিতাক সুদৃঢ় কৰিবলৈ সন্মত হোৱাৰ উপৰি সমৃদ্ধি, শান্তি, সুস্থিৰতা আৰু প্রগতিৰ বাবে আঞ্চলিক তথা আন্তঃৰাষ্ট্ৰীয় পর্যায়তো অংশীদাৰ হিচাপে আৰু অধিক ঘনিষ্ঠভাবে কাম কৰিবলৈও দুয়োগৰাকী নেতাই সহমত প্রকাশ কৰে।
ৰাষ্ট্ৰীয় যুৱ স্ব-শক্তিকৰণ কাৰ্যক্ৰম আঁচনি ২০১৭-১৮ৰ পৰা ২০১৯-২০২০লৈকে চলাই নিয়াৰ বাবে কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ইএফচিৰ পৰামৰ্শৰ ভিত্তিত ৰাষ্ট্ৰীয় যুৱ স্ব-শক্তিকৰণ কাৰ্যক্ৰম আঁচনিৰ বাবে ১,১৬০ টকা ব্যয় ধাৰ্য কৰি ২০১৭-১৮ৰ পৰা ২০১৯-২০২০লৈকে চলাই নিবলৈ অনুমোদন জনায়। দ্বাদশ পঞ্চবার্ষিকী পৰিকল্পনা কালত কেন্দ্রীয় বিত্ত মন্ত্ৰালয় আৰু নিটী আয়োগেৰ সৈতে আলোচনাৰ ভিত্তিত ৰাষ্ট্রীয় যুৱ স্ব-শক্তিকৰণ কার্যক্রমৰ অধীনত আন ৮টা প্রকল্ক গ্রহণ কৰা হৈছে। ইয়াৰ ফলত সকলো প্রকল্প ৰূপায়ণত আৰু অধিক সমন্বয় স্থাপন হ’ব আৰু সেইবোৰ ৰূপায়ণ হ’ব। এনেদৰে লাভ কৰা সম্পদৰ সদ ব্যৱহাৰ কৰি অধিক ভাল ফল পোৱা যাব। এই প্রকল্পসমূহৰ জৰিয়তে ১৫-২৯ বছৰ বয়সৰ যুৱক-যুৱতীসকলে বিশেষভাবে উপকৃত হ’ব। তদুপৰি, ১০-১৯ বছৰ বয়সৰ বয়ঃসন্ধিকালীন কন্যানসকলো লাভবান হ’ব। ৰাষ্ট্রীয় যুৱ স্বশক্তিকৰণ কার্যক্রমৰ অধীনত যি ৮টা প্রকল্পক অন্তর্ভুক্ত কৰা হৈছে সেইবোৰ হৈছে- নেহৰু যুৱ কেন্দ্র সংগঠন, নেচনেল য়ুথ ক’ৰ, কিশোৰ আৰু বয়ঃসন্ধিকালীন ল’ৰা-ছোৱালীসকলৰ উন্নয়নত ৰাষ্ট্ৰীয় কর্মসূচী, আন্তঃৰাষ্ট্ৰীয় সহযোগিতা, যুৱ আৱাস, স্কাউটিং আৰু গাইডিং সংগঠনৰ সহায়তা, ৰাষ্ট্ৰীয় শৃংখলা প্রকল্প আৰু যুৱক-যুৱতীসকলৰ মাজত নেতৃত্ব দিয়াৰ ক্ষমতাৰ বিকাশমূলক ৰাষ্ট্ৰীয় কর্মসূচী।
ৰে’ল কৰ্মচাৰীৰ বাবে উৎপাদশীলতা ভিত্তিক বোনাচ প্ৰদানৰ সিদ্ধান্তত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত ২০১৭-১৮ বর্ষৰ বাবে ৰে’ল কর্মীচাৰীক ৭৮ দিনৰ দৰমহাৰ সমপৰিমাণ উৎপাদনশীলতাভিত্তিক বোনাচ প্রদানৰ সিদ্ধান্তত অনুমোদন জনায়। সকলো নন-গেজেটেড ৰে’লকর্মীয়ে(আৰপিএফ/আৰপিএছএফ বাদ দি) এই বোনাচ লাভ কৰিব। এই সিদ্ধান্তৰ ফলত ৰে’ল বিভাগৰ প্ৰায় ১১.৯১ লাখ কৰ্মচাৰী উপকৃত হ’ব। ইয়াৰ বাবে ৰে’ল বিভাগৰ ২০৪৪.৩১ কোটি টকা ব্যয় হ’ব। মাহিলী ৭,০০০ টকা দৰমহা লাভ কৰা কর্মীসকলে এই বোনাচ পাব। একোগৰাকী কর্মীয়ে সর্বাধিক ১৭,৯৫১ টকা লাভ কৰিব। উৎপাদনশীলতাভিত্তিক বোনাচে সমগ্ৰ দেশৰ নন-গেডেটেড ৰে’লকর্মীক সামৰি ল’ব। দশেৰা/পূজা বন্ধৰ সময়ত প্রতি বছৰে এই বোনাচ প্ৰদান কৰা হয়। এই বছৰৰ উৎসৱৰ বন্ধৰ পূৰ্বেই এই সিদ্ধান্ত কার্যকৰী হ’ব। ইয়াৰ ফলত ৰে’লকর্মীসকলে কাম-কাজত উৎসাহী হোৱাৰ লগতে ৰে’লৰ কামৰ সর্বাংগীন উন্নতি ঘটিব বুলি আশা কৰা হৈছে। ভাৰত চৰকাৰৰ বিভাগসমূহৰ ভিতৰত ৰে’ল হৈছে প্রথম বিভাগ যি ১৯৭৯-৮০ বর্ষত উৎপাদনশীলতা-ভিত্তিক বোনাচৰ ধাৰণা আৰম্ভ কৰিছিল। সেই সময়ত অৱশ্যে দেশৰ অর্থনীতিত আন্তঃগাঁথনিমূলক কামৰ বাবে ৰে’লকর্মীৰ অৱদানৰ প্ৰতি লক্ষ্য ৰাখি ‘বোনাচ প্ৰদান আইন-১৯৬৫’ৰ ভিত্তিত এই ব্যৱস্থা হাতত লোৱা হৈছে।
কাইলৈ প্ৰয়াগৰাজ ভ্ৰমণ কৰিব প্ৰধানমন্ত্ৰীয়ে

কাইলৈ প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰয়াগৰাজৰ কুম্ভ ভ্ৰমণ কৰিব। কুম্ভত কাইলৈ খোৱাপানী আৰু অনাময় মন্ত্ৰালয়ৰ দ্বাৰা আয়োজিত স্বচ্ছ কুম্ভ স্বচ্ছ আভাৰ শীৰ্ষক এক অনুষ্ঠানত ভাগ ল’ব প্ৰধানমন্ত্ৰীয়ে। এই অনুষ্ঠানতে প্ৰধানমন্ত্ৰীয়ে চাফাই কৰ্মচাৰী, স্বচ্ছাগ্ৰহী, আৰক্ষীৰ লোক আৰু নাৱিকসকলক স্বচ্ছ কুম্ভ স্বচ্ছ আভাৰ পুৰস্কাৰেৰে পুৰস্কৃত কৰিব। এই অনুষ্ঠানতে প্ৰধানমন্ত্ৰীয়ে স্বচ্ছ সেৱা সন্মান লাভালাভ পেকেজৰো ঘোষণা কৰিব। এই পেকেজ ঘোষণাৰ পিছতে প্ৰধানমন্ত্ৰীয়ে উপস্থিত ৰাইজক সম্বোধন কৰিব। প্ৰধানমন্ত্ৰীয়ে কাইলৈ ত্ৰিৱেণী সংগমত স্নানো কৰিব। প্ৰয়াগৰাজত ছাফাই কৰ্মীসকলৰ সৈতে মত-বিনিময়ো কৰিব প্ৰধানমন্ত্ৰীয়ে। উল্লেখ্য যে এইবছৰ প্ৰয়াগৰাজত আয়োজন কৰা এই বিশাল আয়োজনত পৰিচ্ছন্নতা আৰু স্বচ্ছ ভাৰত অভিযানৰ ওপৰত বিশেষভাৱে নজৰ ৰখা হৈছে। এক স্বচ্ছ কুম্ভ সুনিশ্চিত কৰাৰ ক্ষেত্ৰত গুৰুত্বপূৰ্ণ ভুমিকা পালন কৰা লোকসকলক এই স্বচ্ছ কুম্ভ স্বচ্ছ আভাৰ বঁটা প্ৰদানেৰে সন্মান প্ৰদান কৰা হ’ব।